Petrus Dei misericordia Kabilonensis episcopus Willelmo abbati de Maceriis et fratribus ibidem Deo servientibus in perpetuum. Decet nos quantum Deo donante possumus religiosos viros karitatis affectu diligere et ad eorum iustentationem ad serviendum Deo beneficiis nostris devote fovere. Inde est quod decimam de vestris laboribus quos in parrochia Gibriaci manibus propriis vel sumptibus colueritis vobis et successoribus vestris sine ulla retentione libere possidendam concedimus. Et ne hoc in irritum valeat devenire sigilli nostri munimine ei auctoritate confirmamus. Huius rei testes sunt hi : Willelmus abbas Firmitatis, Bauduinus monacus de Maceriis, Wauterius de Lusiaco decanus noster, Robertus archipresbiter noster de Bressia, Stephanus Brotez, Guido de Marne monacis caritatis. Actum est anno Incarnationis Ihesu Christi Mo Co LXXo.